Sevara Nazarxon klinik o‘limdan so‘ng hayotida yuz bergan o‘zgarish haqida aytib berdi

O‘zbekistonda xizmat ko‘rsatgan artist Sevara Nazarxon MY5 telekanalida jurnalist Baxtiyor To‘raxonovning “19:09” ko‘rsatuvi mehmoni bo‘ldi. Sevara Nazarxon ikkita tug‘ilgan kuni borligi, ular 23 va 31-dekabrda ekanligi haqida so‘zlab berdi, deb yozadi “Darakchi.uz”.

Uning hikoya qilishicha, xonanda 23-dekabr kuni dunyoga kelgan va uning tug‘ilishi klinik o‘lim bilan kuzatilgan, biroz vaqtdan so‘ng hayotga qaytgan Sevaraning hayotida o‘zgarish yuz berdi. Avvaliga hayotidagi bu mudhish hodisa sababli unga Umida deya ism qo‘ygan otasi, barcha ko‘rguliklar ortda qolgach “qizim sevimli bo‘lsin” deya uni Sevara deb atagan.
Tug‘ilganlik haqidagi guvohnomalarda uning ismi Umida Nazarxonova bo‘lgan, shu sababli maktabda uni aynan Umida deb bilishgan va bu Sevaraga yoqmagan. Pasport olayotganda u ismini Sevara deya qayd etgan.
Sevara Nazarxon jurnalist bilan suhbat chog‘ida Farg‘ona vodiysini, buvisining hovlisini doim sog‘inib yashashini aytib o‘tgan.
Eslatib o‘tamiz, Sevara Nazarxon bir necha kun oldin 40 yoshga to‘ldi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.